บาทเปิด 31.85/86  แนวโน้มแข็งค่าต่อ
เงินบาทเปิดตลาด 31.85/86บาทต่อดอลลาร์  แนวโน้มแข็งค่าต่อ จับตาโหวต เบร็กซิต-ศก.สหรัฐฯ มองกรอบวันนี้ 31.80-31.95
15 ม.ค. 2562

เงินบาทเปิดตลาด 31.85/86บาทต่อดอลลาร์  แนวโน้มแข็งค่าต่อ จับตาโหวต เบร็กซิต-ศก.สหรัฐฯ มองกรอบวันนี้ 31.80-31.95
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.85/86 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 31.97/99 บาท/ดอลลาร์
วันนี้เงินบาทยังมีโอกาสจะแข็งค่าได้ต่อ โดยต้องติดตามกรณีการลงมติของรัฐสภาอังกฤษ ว่าจะให้การสนับสนุนร่างข้อตกลงการแยกตัวของอังกฤษออกจากสหภาพยุโรป (Brexit) หรือไม่ นอกจากนี้ ยังต้องติดตามข้อมูลเศรษฐกิจที่สำคัญของสหรัฐ เช่น ดัชนีราคาผู้ผลิต เดือนธ.ค. และดัชนีภาคการผลิต เดือนม.ค.จากธนาคารกลางสหรัฐ (เฟด) สาขานิวยอร์ก
นักบริหารเงิน คาดว่า วันนี้เงินบาทจะเคลื่อนไหวในกรอบ 31.80-31.95 บาท/ดอลลาร์